Animaaniset

Animaaniset () on Warner Bros. Animationin ja Amblin Entertainmentin tuottama, kaksi kertaa Daytime Emmyllä palkittu humoristinen piirrossarja, jota tehtiin vuosien 1993–1998 aikana yhteensä 99 jaksoa. Se kertoo kolmesta Warnerin sisaruksesta nimeltään Yakko, Wakko ja Dot, jotka asuvat Warner Brosin studioalueella sijaitsevassa vesitornissa. He ovat sekopäisiä ja laittavat jatkuvasti lähiympäristöään nurinkurin. Useimmissa jaksoissa kolmikon kepposet ja tempaukset saavat mm. poliisin ja studion henkilökunnan heidän kintereilleen, jonka vuoksi heidät lukitaan usein rangaistuksena takaisin vesitorniin häpeämään. Sarja sisältää paljon viittauksia populaarikulttuuriin, elokuviin ja musiikkiin ja siinä ovat vierailleet mm. Frendit-sarjan hahmot, rock-bändi The Who ja elokuvaohjaaja Steven Spielberg. Sarjassa on myös tyypillistä parodioida historiallisesti ja kulttuurillisesti merkittäviä tapahtumia,ilmiöitä ja henkilöitä joihin kuuluvat mm. Kummisetä-elokuva, Shakespearen näytelmät, Dalai Lama, Woodstock-festivaali ja Grigori Rasputin 

Sarjassa on myös paljon muita hahmoja, joista kuuluisimpia ovat laboratoriohiiret Pinky ja Brain, jotka yrittävät valloittaa maailman. Hahmot saivat myöhemmin myös oman sarjan, jota on esitetty Suomessa nimellä Äly ja Väläys.

Sarja on menestyksensä myötä voittanut neljä palkintoa ja saanut yhteensä neljätoista palkintoehdokkuutta. Muun muassa ääninäyttelijät Frank Welker, Rob Paulsen ja Tress MacNeille saivat Annie ehdokkuuden vuosina 1994 ja 1995.

Suomessa Animaanisia näytettiin MTV3:lla ensimmäisen kerran vuosina 1997–1999 ja uusintana MTV3:lla vuosina 2000 ja 2001 sekä Subilla vuosina 2007–2009.

Sarjassa oli myös tiedottavia lauluja, esim. laulu, jossa kerrottiin kaikista Yhdysvaltain presidenteistä, ja laulu, jossa mainittiin nimeltä ja näytettiin kartalta kaikki maailman valtiot.

Tammikuussa 2018 ilmoitettiin että sarja saa uudelleenkäynnistyksen, joka alkoi Yhdysvalloissa 20. marraskuussa 2020. Tekeillä on vähintää kaksi tuotantokautta, joista toinen alkoi marraskuussa 2021. Steven Spielberg palaa tuottajaksi Amblin Entertainmentin ja Warner Bros. Animationin kanssa. Myös alkuperäiset ääninäyttelijät palaavat äänirooleihinsa.

Hahmojen esittelyä

Yakko
Yakko on Warnereista pisin, ja hänellä on ruskeat housut. Hän on kaikista kolmesta ehkä älykkäin, mutta sekopäinen hänkin. Yakolla on ilmiömäinen taito lausua pitkiä sanoja ja lauseita nopeasti ja sujuvasti. Yakko ihastuu veljensä Wakon tavoin kauniisiin naisiin ja yrittää hurmata heidät. Yakko on myös sarjan aikana kertonut olevansa laktoosi-intolerantikko.

Wakko
Wakolla on punainen lakki ja sininen paita. Hän on keskimmäinen Warner-sisaruksista ja ilmeisesti sekopäisin koko porukasta. Wakolla on tapana syödä kaikkea roskista autoihin, eli ylipäätään mitä tahansa, mitä hän vain pystyy suuhunsa tunkemaan. Wakko pitää hatussaan lähes aina jekkupussia, joka sisältää kaikenlaisia esineitä ja tavaroita nuijista täytekakkuihin ja avaruusolentoihin. Toisinaan jekkupussi on tosin unohtunut jonnekin, ja yleensä näin käy, kun pussia juuri kipeimmin tarvittaisiin. Wakon tunnistaa myös siitä, että hänen kielensä on lähes aina ulkona. Sekopäisestä luonteesta huolimatta Wakko on aika ajoin koko kolmikon hiljaisin jäsen,  ja onpa hän tainnutkin olla muutamaan otteeseen sanomatta sanaakaan kokonaisen jakson aikana.

Dot
Dot on nuorin kolmesta Warner-sisaruksesta. Dotilla on vaaleanpunainen hame, ja hän pitää korvissaan kukkaa. Dot hurmaantuu aina komeista Hollywood-näyttelijöistä ja hyppää heidän syliinsä. Dot pitää itseään maailman söpöimpänä olentona ja korostaakin sitä usein sanomalla: "Olen söpö!"

Professori "Scratcha" Scratchensniff
Professori Scratcha (joksi Warnerit häntä kutsuvat) on Yakkon, Wakkon ja Dotin pääpsykiatri. Hän on aina Warnereista vastuussa ja  jahtaa heitä yleensä studion hoitsun ja vartijan kanssa. Ensimmäisen jakson mustavalkoisessa osiossa professori Scratchensniff menettää hermonsa ja repäisee hiuksiaan niin kovaa, että ne lähtevät juurineen irti eivätkä kasva koskaan takaisin.

Mindy ja Nappi
Mindy on pikkuinen tyttö, jolla on tapana jahdata kaikkea: ilmapalloa, lintua tai vaikka meduusaa. Nappi-koira () lähtee aina Mindyn perään, koska sen on käsketty vahtia Mindyä. Mindy lähtee aina kauas: joskus hän onnistuu livahtamaan lentokoneeseen, laivaan tai jopa rakettiinkin. Mindy kyselee kaikilta kaikesta: "Miksi?", ja kun hänelle selitetään asia, hän kysyy uudestaan. Lopuksi hän sanoo "Okei, oot rakas. Hei hei!". Mindy päätyy aina takaisin kotipihalle leikkimään, ja Mindyn äiti suuttuu Napille aina jostakin.

Sulkaiset
Sulkaiset ovat kolme pulua Squit, Bobby ja Pesto, jotka joutuvat aina hankaluuksiin. Pestolla on sisko Sasha, jota toinen puluista tapailee. Pesto suuttuu aina Squitille jostain, ja Squit yrittää rauhoitella häntä erilaisin selityksin, mutta siitä huolimatta Pestolla on tapana hyökkäillä Squitin kimppuun.

Pinky ja Brain
Pinky ja Brain ovat Acme-laboratoriossa asuvia hiiriä, joiden tavoitteena on vallata maailma joka ilta. Vaikka mitä he keksivät ja yrittävät, heidän yritys valloittaa maailma epäonnistuu aina. Brain on nero, ja Pinky on tyhmä.

Rita ja Rontti
Rita on harmaavalkoinen kissa. Hänen ystävänsä on Rontti ()-niminen iso koira, joka seikkailee Ritan kanssa.

Slappy ja Skippy
Slappy on orava, joka on aina pahalla päällä. Slappyn mukana on lähes aina Skippy-orava. Hänen arkkivihollisensa on Walter-susi.

Kana Buu
Kana Buu haluaisi olla ihminen. Hän pukeutuu aina ihmiseksi ja tulee jostain asiasta kuuluisaksi, mutta joku aina sanoo "Kuulin että olet kana!",  ja lopussa hän paljastuu jättiläiskanaksi ja hänet potkaistaan pihalle.

Ääninäyttelijät
Alkuperäiset äänet.

Suomenkielisiä ääninäyttelijöitä

Jaksot

 Ensimmäinen analyysi / Analyytikko avuntarpeessa / Iltasatu () (Esitetty Suomessa 6.9.1997)
 Yakkon maailma / Einsteinin piparit / Kysy ja luista () (Esitetty Suomessa 13.9.1997)
 Warnerit vesillä / Pähkinäjahdissa / Yakkon universumi () (Esitetty Suomessa 20.9.1997)
 Saakos katsoa kattoa / Sulkaiset olipa kerran () (Esitetty Suomessa 27.9.1997)
 Kuinka sekoboltsit kesytetään () (Esitetty Suomessa 4.10.1997)
 Pomon pikkuhysteerit / Operaatio karamelli / ??? () (Esitetty Suomessa 11.10.1997)
 Pimputtelua / Kun Rita tapasi Runtin () (Esitetty Suomessa 18.10.1997)
 Suuri karkkikauppa / Bombin äiti () (Esitetty Suomessa 25.10.1997)
 Viljo Lama / Tehtävä Alpeilla () (Esitetty Suomessa 31.10.1997)
 Kuningas Yakko () (Esitetty Suomessa 7.11.1997)
 Luomisen tuskia / Les misereläimet () (Esitetty Suomessa 14.11.1997)
 Vuosisadan autotallimyynti / Länsilaidan pulut () (Esitetty Suomessa 21.11.1997)
 Valtaisat Warnerit / Juppihipot / Pasadenan pieni vanha kurrerouva () (Esitetty Suomessa 28.11.1997)
 Warnerin laki / Kissa kuumalla paikalla () (Esitetty Suomessa 6.12.1997)
 Avaruusipanat / Planeettojen sota () (Esitetty Suomessa 13.12.1997)
 Opettajan kullanmurut / Eläköön, Slappy! / ??? () (Esitetty Suomessa 20.12.1997)
 Kohtalon ipanasinfonia / Viulunsoittoa katista () (Esitetty Suomessa 27.12.1997)
 Pavlovin hiiret / Kana Boo-Ryshnikov / Raa-raa-Rasputin, hampaitasi rapsutin () (Esitetty Suomessa 3.1.1998)
 Kohtalokas lihapulla / Vaihdetaan maisemaa () (Esitetty Suomessa 10.1.1998)
 Kauhistuskirja. Nyt. / Linnut () (Esitetty Suomessa 17.1.1998)
 ??? / Wakkon Amerikka | Davy Omelett / Isänmaan ipanat () (Esitetty Suomessa 24.1.1998)
 Käärme paratiisissa / Ipanat ilmatilassa () (Esitetty Suomessa 31.1.1998)
 
 Operaatio Knox / Rakkauden siivin ()
 Hercule Yakko / Koti Niilillä / Kesäyön unelma ()
 ??? / ??? / Vessahätätilanne / Sir Yaksalot ()
 ??? / Paljon porua purkista / Hiiriä ja hevosia ()
 Valastaako vai eikö valastaa? / Kivikautinen Mindy / Hyvät kanat ja rumat ()
 Manalan maanvaivat / Minervan kuutamounelmia / Luukäsi Kallopää ()
 Draculan painajainen / Frankenrotti ()
 O Silly Mio / Rita ja Rontti, erottamattomat / Suuren Vakkorotin kesäkonsertti (
 Tylsistymisen huippu / Planeettalaulu / Astronappi ()
(O Silly Mio / Puttin' on the Blitz / The Great Wakkorotti: The Summer Concert)
??? / Kana Boo / Mahtava moisku / ??? (Cartoons in Wakko's Body / Noah's Lark / Chicken Boo / The Big Kiss / Hiccup)

Vastaanotto ja arvostelu
Wizard Magazine listasi vuonna 2008 Animaaniset sijalle 22 laatimaansa kautta aikain sadan parhaan animaatiosarjan listaan. Se listattiin myös vuonna 2009 IGN-sivuston laatiman sadan parhaan animaatiosarjan listan sijalle 17.

Palkinnot

Voitetut
Peabody Award
1994

Young Artist
1996: Paras perheanimaatiotuotanto

Daytime Emmy
1996: Loistava saavutus animaatiossa
1999: Erinomainen musiikinohjaus ja sävellys

Ehdokkuudet
Annie
1994: Paras saavutus ääninäyttelyssä (Frank Welker)
1995: Ääninäyttely animaatiossa (Rob Paulsen ja Tress MacNeille)
1995: Paras henkilökohtainen saavutus animaation musiikista (Richard Stone)
1995: Paras animoitu televisio-ohjelma
1997: Paras henkilökohtainen saavutus televisio-ohjauksesta (Charles Visser, jaksosta Noel)
1998: Erinomainen saavutus television päiväohjelmasta

Daytime Emmy
1994: Erinomainen animoitu lastenohjelma
1995: Erinomainen animoitu lastenohjelma
1999: Erinomainen animoitu lastenohjelma

Blimp Award
1995: Suosikkipiirretty
1996: Suosikkipiirretty
1997: Suosikkipiirretty

Lähteet  

1990-luvun piirrossarjat
Yhdysvaltalaiset animaatiosarjat
Foxin televisio-ohjelmat
The WB:n televisio-ohjelmat